CELEX: 31989D0602
Language: el
Date: 1989-11-20 00:00:00
Title: 89/602/ΕΟΚ: Απόφαση της Επιτροπής της 20ής Νοεμβρίου 1989 για την τροποποίηση της απόφασης 89/53/ΕΟΚ για την έγκριση μεθόδων ταξινόμησης των σφαγίων χοίρων στην Ιταλία

Avis juridique important

|

31989D0602

89/602/ΕΟΚ: Απόφαση της Επιτροπής της 20ής Νοεμβρίου 1989 για την τροποποίηση της απόφασης 89/53/ΕΟΚ για την έγκριση μεθόδων ταξινόμησης των σφαγίων χοίρων στην Ιταλία  

Επίσημη Εφημερίδα αριθ. L 347 της 28/11/1989 σ. 0033 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Νοεμβρίου 1989  για την τροποποίηση της αποφάσεως 89/53/ΕΟΚ για την έγκριση μεθόδων ταξινόμησης των σφαγίων χοίρων στην Ιταλία  (Το κείμενο στην ιταλική γλώσσα είναι το μόνο αυθεντικό)  (89/602/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε τελευταία από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,  Εκτιμώντας:  ότι με την απόφαση 89/53/ΕΟΚ της Επιτροπής (5) εγκρίθηκαν τρεις μέθοδοι κατατάξεως των σφαγίων χοίρων στην Ιταλία· ότι η πρακτική εφαρμογή των μεθόδων αυτών αποκάλυψε ότι οι ελαφρές διαφορές των αποστάσεων εργασίας των καθετήρων που προβλέπονται για τη συσκευή που ονομάζεται «Fat-O-Meater» («FOM») ενοχλούν την εισαγωγή των συσκευών αυτών στα σφαγεία, αν και οι τιμές των μετρήσεων που λαμβάνονται από τη χρησιμοποίηση των καθετήρων αυτών είναι πρακτικά ταυτόσημες· ότι, επιπλέον, η διάμετρος των καθετήρων του «FOM» είναι 6 mm και όχι 7 mm όπως αναφέρεται στην απόφαση 89/53/ΕΟΚ· ότι πρέπει, φροντίζοντας για ταχεία εισαγωγή των νέων μεθόδων κατατάξεως των σφαγίων χοίρων στην Ιταλία, να προβλεφθεί ένας μόνο ταυτόσημος καθετήρας για τη χρησιμοποίηση στη συσκευή που ονομάζεται «FOM»·  ότι πρέπει να προβούμε, με την ευκαιρία αυτή, σε διόρθωση των δύο συντελεστών των τύπων των εξισώσεων σχετικά με τις συσκευές που ονομάζονται «FOM» και «DEST» για τα σφάγια που περιλαμβάνονται μεταξύ 120 και 180 kg, τα οποία ορθώς υποβλήθηκαν στην Επιτροπή αλλά περιελήφθησαν λανθασμένα στην απόφαση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 89/53/ΕΟΚ αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 20 Νοεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 301 της 20. 11. 1984, σ. 1.  (4) ΕΕ αριθ. L 326 της 21. 11. 1986, σ. 8.  (5) ΕΕ αριθ. L 20 της 25. 1. 1989, σ. 35.  ΠΑΡΑΡΤΗΜΑ  «ΠΑΡΑΡΤΗΜΑ  Μέθοδοι ταξινόμησης των σφαγίων χοίρων στην Ιταλία  ΜΕΡΟΣ 1  Fat-o-Meater (FOM)  1. Η ταξινόμηση των σφαγίων χοίρων πραγματοποιείται με τη βοήθεια οργάνου που ονομάζεται ''Fat-o-Meater" (''FOM").  2. Το όργανο είναι εφοδιασμένο με ακροδέκτη διαμέτρου 6 mm που περιλαμβάνει φωτοδίοδο (τύπου Siemens SFH 950) και φωτοανιχνευτή (τύπου Siemens SFH 960) και έχει απόσταση μεταξύ 5 και 115 mm. Τα αποτελέσματα των μετρήσεων μετατρέπονται με τη βοήθεια ηλεκτρονικού υπολογιστή σε εκτιμήσεις της περιεκτικότητας σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τρόπο:  α) σφάγια βάρους μεταξύ 60 και 120 kg:  y = 67,11 - 0,492x1 - 0,539x2 + 0,0726x3 + 0,00838x4  β) σφάγια βάρους μεταξύ 120,1 και 180 kg:  y = 67,18 - 0,528x1 - 0,559x2 + 0,123x3 + 0,00829x4  από τα οποία:  1.2 // y =   // εκτιμώμενο ποσοστό άπαχου κρέατος στο σφάγιο,   // x1 =   // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε 8 cm από το μέσον του σφαγίου στο ύψος μεταξύ του τρίτου και τέταρτου οσφυϊκού σπονδύλου,   // x2 =   // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε 8 cm από το μέσον του σφαγίου μεταξύ της τρίτης και τέταρτης τελευταίας πλευράς,   // x3 =   // πάχος του μυός ''longissimus dorsi" μεταξύ της τρίτης και της τέταρτης πλευράς σε mm το οποίο μετράται ταυτόχρονα και στο ίδιο σημείο με το x2, 1.2.3.4.5 // x4 =   // (   // x1 + x2 2   // )   // 2  ΜΕΡΟΣ 2  Destron PG-100 (DEST)  1. Η ταξινόμηση των σφαγίων χοίρων πραγματοποιείται με το όργανο που ονομάζεται ''Destron PG-100" (''DEST").  2. Το όργανο είναι εξοπλισμένο με καθετήρα διαμέτρου 7 mm, με φωτοδίοδο (τύπου Texas SL 2018) και φωτοανιχνευτήρα (τύπου Texas LS 608 D) με κλίμακα λειτουργίας (εμβέλεια) από 0 ως 120 mm. Τα μετρούμενα μεγέθη ανάγονται με ηλεκτρονικό υπολογιστή σε αποτελέσματα εκτίμησης της περιεκτικότητος σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τρόπο:  α) σφάγια βάρους μεταξύ 60 και 120 kg:  y = 70,24 - 0,433x1 - 0,795x2 + 0,0413x3 + 0,0126x4  β) σφάγια βάρους μεταξύ 120,1 και 180 kg:  y = 67,12 - 0,440x1 - 0,512x2 + 0,0693x3 + 0,00672x4  από τα οποία:  1.2 // y =   // εκτιμώμενο ποσοστό άπαχου κρέατος στο σφάγιο,   // x1 =   // το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε 8 cm από το μέσον του σφαγίου στο ύψος μεταξύ του τρίτου και τέταρτου οσφυϊκού σπονδύλου,   // x2 =   // το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε 8 cm από το μέσον του σφαγίου μεταξύ της τρίτης και τέταρτης τελευταίας πλευράς,   // x3 =   // το πάχος του μυός ''longissimus dorsi" μεταξύ της τρίτης και της τέταρτης τελευταίας πλευράς σε mm το οποίο μετράται ταυτόχρονα και στο ίδιο σημείο με το x2,  1.2.3.4.5 // x4 =   // (   // x1 + x2 2   // )   // 2  ΜΕΡΟΣ 3  Intrascope (Optical Probe)  1. Η ταξινόμηση των σφαγίων χοίρων πραγματοποιείται με το όργανο που ονομάζεται ''Intrascope" (''Optical Probe").  2. Το όργανο είναι εξοπλισμένο με εξαγωνικό ακροδέκτη ανώτατου πάχους 12 mm (και 19 mm στη λεπίδα στο άκρο του ακροδέκτη), και περιλαμβάνει έναν λαμπτήρα και φωτεινή πηγή, ένα συρόμενο δακτύλιο βαθμονομημένο σε mm και μπορεί να πραγματοποιεί μετρήσεις σε βάθος 8 μέχρι 50 mm.  3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τρόπο:  α) σφάγια βάρους μεταξύ 60 και 120 kg:  y = 68,14 - 0,517x1 - 0,425x2 + 0,00831x3  β) σφάγια βάρους μεταξύ 120,1 και 180 kg:  y = 72,82 - 0,573x1 - 0,464x2 + 0,00758x3  από τα οποία:  1.2 // y =   // εκτιμώμενο ποσοστό άπαχου κρέατος στο σφάγιο,   // x1 =   // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε 8 cm από το μέσον του σφαγίου στο ύψος μεταξύ της τρίτης και τέταρτης τελευταίας πλευράς,   // x2 =   // πάχος του νωτιαίου λίπους (συμπεριλαμβανομένου του δέρματος) σε mm το οποίο μετράται στο ύψος του μυός ''glutaeus medius",  1.2.3.4.5 // x3 =   // (  // x1 + x2 2   // )   // 2 »